open-index/open-wikipedia-markdown huggingface dataset:
José Manuel Pita Andrade

**José Manuel Pita Andrade**, nado na Coruña o 1 de novembro de 1922 e finado en Granada o 7 de setembro de 2009, foi un historiador da arte galego, caracterizado polo seu labor dentro da museografía. Así mesmo, foi o primeiro director do Museo do Prado nomeado na Transición española, de 1978 a 1981.

## Biografía 
Estudou Filosofía e Letras na Universidade de Madrid doutorándose en Historia da Arte en 1947. Cursou estudos de posgraduado na Universidade de Nova York.

Foi catedrático nas universidades de Oviedo (1960), Granada (1961-1978) e Complutense de Madrid (1978-1987) na que se xubilou.

Amais do seu labor no Museo do Prado, durante uns anos foi conservador das coleccións de arte da Casa de Alba e do acabado de fundar Museo Thyssen-Bornemisza, cuxo catálogo xeral supervisou.

Foi membro de número da Real Academia de Bellas Artes de San Fernando, desde 1984 (na que ingresou co discurso *Dominico Greco y sus obras a lo largo de los siglos XVII y XVIII*), e da Real Academia de la Historia, desde 1989 (na que ingresou co discurso *Goya y sus primeras visiones de la historia*), membro correspondente e académico de honra da Real Academia Galega de Belas Artes Nosa Señora do Rosario e académico de honra da Real Academia de Bellas Artes de Nuestra Señora de las Angustias de Granada.

Foi membro da Hispanic Society of America e recibiu a Medalla de Ouro ao Mérito nas Belas Artes en 1989.

## Obras 
* *Dominico Greco y sus obras a lo largo de los siglos XVII y XVIII*, Madrid, discurso de ingreso na Real Academia de Bellas Artes de San Fernando, 1984.
* *El Greco*, Milán, Mondadori, 1986. Coa colaboración de José Álvarez Lopera.
* *Goya. Vida, obra y sueños*, Madrid, Sílex, 1989.
* *Goya y sus primeras visiones de la historia*, Madrid, discurso de ingreso na Real Academia de la Historia, 1989.
* *La construcción de la catedral de Orense*, Santiago de Compostela, Instituto Padre Sarmiento de Estudios Gallegos, CSIC, e Madrid, Facultad de Filosofía y Letras, Universidad Complutense, 1954.
* *Luces y sombras en la pintura granadina del siglo de oro*, Granada, discurso de recepción como académico honorario na Real Academia de Bellas Artes de Nuestra Señora de las Angustias, 2000.

## Notas 
## Véxase tamén 
### Bibliografía 
* Artigo «PITA ANDRADE, José Manuel» da *Gran Enciclopedia Galega*.

### Outros artigos 
* Lista de directores do Museo do Prado

### Ligazóns externas 
* Voz «Pita Andrade, José Manuel» na *Enciclopedia del Museo del Prado*.
Ediciones Destino

**Ediciones Destino** é unha editorial española con sede en Barcelona, pertencente ao Grupo Planeta dende 1996, que publica obras en castelán e catalán atendendo, fundamentalmente, aos clásicos do século XX e XXI. Foi fundada en 1942 por Josep Vergés i Matas, propietario e editor da revista *Destino*, Joan Teixidor e Ignasi Agustí.
## Características
Nesta editorial publicaron os autores españois máis emblemáticos da posguerra como Carmen Laforet, Miguel Delibes, Camilo José Cela, Carmen Martín Gaite ou Rafael Sánchez Ferlosio. Xa no tardofranquismo publicaron escritores como Álvaro Cunqueiro (*Las mocedades de Ulises*, 1960) ou Gonzalo Torrente Ballester (*La saga/fuga de J. B.*, 1972). Amais editáronse traducións de autores en lingua estranxeira como George Orwell, Bohumil Hrabal ou Naguib Mahfuz. Xa nos últimos tempos publicou autores como Andrés Trapiello, Antonio Soler, Pedro Zarraluki ou Eduardo Lago.

Desde 1944 a editorial concede o Premio Nadal, o premio literario máis antigo de España, e desde 1968 concede tamén o Premio Josep Pla.

En 1989, o Grupo Planeta adquiriu o 50 % das accións da editorial e en 1996, o 50% restante.

## Notas 
## Véxase tamén
### Bibliografía 
* 
* 
### Outros artigos 
* Destinolibro
* Premio Nadal
* Premio Josep Pla

### Ligazóns externas
*Ediciones Destino
Fat Man and Little Boy

***Fat Man and Little Boy*** é un filme dirixido por Roland Joffé que se estreou en 1989. Conta a historia do Proxecto Manhattan, a empresa dos aliados na segunda guerra mundial de construír unha bomba atómica. O filme recibe o nome das armas "Fat Man" e "Little Boy" detonadas sobre Nagasaki e Hiroshima, respectivamente.

## Sinopse 
En plena segunda guerra mundial, o científico Robert Oppenheimer convértese no xefe do Proxecto Manhattan, unha serie de experimentos militares para construír a primeira bomba atómica da historia, antes de que o fagan os alemáns. O xeneral Leslie Groves será o encargado de supervisar o traballo.

## Personaxes 
* Paul Newman como General Leslie Groves
* Dwight Schultz como J. Robert Oppenheimer
* Bonnie Bedelia como Kitty Oppenheimer
* John Cusack como Michael Merriman
* Laura Dern como Kathleen Robinson 
* Ron Frazier como Peter de Silva
* Fred Thompson como Xeneral Melrose Hayden Barry 
* John C. McGinley como Capitán Richard Schoenfield, MD
* Natasha Richardson como Jean Tatlock
* Ron Vawter como Jamie Latrobe
* Michael Brockman como William Sterling Parsons
* Del Close como Dr. Kenneth Whiteside
* John Considine como Robert Tuckson
* Allan Corduner como Franz Goethe
* Joe D'Angerio como Seth Neddermeyer
* Jon DeVries como Johnny Mount
* James Eckhouse como Robert Harper
* Mary Pat Gleason como Dora Welsh
* Clark Gregg como Douglas Panton
* Péter Halász como George Kistiakowsky

## Galardóns e nomeamentos 
* 1990: Festival de Berlín: Sección oficial de longametraxes.

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en BoxOfficeMojo
Full House

***Full House*** é unha serie de televisión estadounidense creada por Jeff Franklin para a ABC. Ambientada na cidade de San Francisco, a serie conta a historia do pai viúvo Danny Tanner, quen despois da morte da súa muller Pam, é axudado polo seu mellor amigo Joey Gladstone e o seu medio irmán Jesse Katsopolis a criar as súas fillas, D.J., Stephanie e Michelle. Emitiuse dende o 22 de setembro de 1987 ata o 23 de maio de 1995, cun total de 192 episodios en oito temporadas.

## Sinopse 
Despois de que a muller do reporteiro Danny Tanner morrese atropelada por un condutor bébedo, Danny convence ó seu medio irmán Jesse e ó seu mellor amigo Joey para que lle axuden a criar as súas tres fillas, D.J., Stephanie e Michelle, no seu fogar de San Francisco. Co tempo, os tres homes e mailas pequenas estreitarán cada vez máis a súa relación fraternal.

## Personaxes 
## Véxase tamén 
### Ligazóns externas 
*
Santa Monica

**Santa Monica** (en inglés e oficialmente; en ) é unha cidade localizada ó oeste do condado dos Ánxeles (California), nos Estados Unidos. A cidade recibe o seu nome pola santa cristiá, Santa Mónica. Localizada na baía de Santa Mónica, está arrodeada por completo pola cidade dos Ánxeles e os seus barrios: Pacific Palisades ao noroeste, Brentwood polo norte, West Los Angeles polo nordeste, Mar Vista polo leste, e Venice polo sueste. Santa Monica é o fogar de moitas celebridades e executivos de Hollywood. Segundo o censo de 2010, a poboación de Santa Monica é de 89.736.

## Véxase tamén 
### Ligazóns externas 
*Páxina oficial de Santa Monica
Frankenweenie (filme de 1984)

***Frankenweenie*** é unha curtametraxe dirixida por Tim Burton que se estreou en 1984. Está producida por Buena Vista Distribution e foi co-escrita por Burton e Leonard Ripps. É unha homenaxe do filme de 1931 *Frankenstein* baseado na novela *Frankenstein ou o moderno Prometeo* de Mary Shelley. Burton tamén dirixiu a longametraxe remake de 2012.

## Sinopse 
Victor Frankenstein é un neno que fai curtas na que o seu can Sparky é o protagonista, ata que este é atropelado por un camión. Na súa escola, Víctor aprende sobre o impulso eléctrico dos músculos e decide empregar esa técnica para revivir a súa mascota. Para iso, crea un complexo aparello que devolve a vida a Sparky. Se ben Victor e a súa familia aceptan ó revivido animal, os seus veciños están arrepiados.

## Personaxes 
* Barret Oliver como Victor Frankenstein
* Shelley Duvall como Susan Frankenstein
* Daniel Stern como Ben Frankenstein
* Joseph Maher como Mr. Chambers
* Roz Braverman como Mrs. Epstein
* Paul Bartel como Mr. Walsh
* Sofia Coppola como Anne Chambers
* Jason Hervey como Frank Dale
* Paul C. Scott como Mike Anderson
* Helen Boll como Mrs. Curtis
* Sparky como Sparky
* Rusty James como Raymond

## Remake 
Disney e Tim Burton produciron unha longametraxe en animación stop motion, que foi estreada o 5 de outubro de 2012 en Disney Digital 3D e IMAX 3D. O filme orixinal está incluído como un contido extra no formato Blu-ray.

## Notas 
## Véxase tamén 
### Ligazóns externas 
* 
* Frankenweenie en TCM Movie Database
Gran Premio de Hungría de 2014

O **Gran Premio de Hungría de 2014**, oficialmente o **Formula 1 Pirelli Magyar Nagydíj 2014** foi unha carreira de Fórmula Un que se disputou o 27 de xullo de 2014, no circuíto de Hungaroring preto de Mogyoród, Hungría. Foi a undécima carreira da tempada de 2014.

## Clasificación 
### Cualificación 
### Carreira 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos da clasificación.

## Notas 
## Ligazóns externas
Duquesa de Alba

**Duquesa de Alba** pode referirse a algunha das tres mulleres que ao longo da historia da Casa de Alba tiveron o título:

***María Teresa Álvarez de Toledo y Haro**, XI Duquesa de Alba.
***María Teresa de Silva Álvarez de Toledo**, XIII Duquesa de Alba.
***Cayetana Fitz-James Stuart**, XVIII Duquesa de Alba.
Casa de Valois-Borgoña

[miniatura|160px|Escudo de armas da Casa de Valois-Borgoña ([Ducado de Borgoña|duques de Borgoña).]]

A **casa dos Valois-Borgoña** é unha rama menor da dinastía Valois.

Os Valois-Borgoña, duques de Borgoña, tiveron a súa orixe cando Xoán II de Francia (tamén duque de Borgoña como **Xoán I**) entregou como feudo o ducado de Borgoña ao seu fillo máis novo, Filipe o Atrevido.

A política expansionista dos membros desta dinastía deu lugar ao poderoso Estado borgoñón na baixa Idade Media e o Renacemento.

Distínguese da Casa de Borgoña dos Capetos, descendentes de Roberto II de Francia, aínda que ambas as casas pertenceron á dinastía dos Capetos.

## Lista dos duques de Borgoña 
* Filipe o Atrevido, duque de Borgoña como **Filipe II** (1363&ndash;1404) 
* Xoán Sen Medo, duque de Borgoña como **Xoán II** (1404&ndash;1419) 
* Filipe o Bo, duque de Borgoña como **Filipe III** (1419&ndash;1467) 
* Carlos o Temerario, duque de Borgoña como **Carlos I** (1467&ndash;1477) 
* María de Borgoña, duquesa titular de Borgoña (1477&ndash;1482)

## Véxase tamén 
* Ducado de Borgoña
* Estado borgoñón
* Carlos o Temerario
* María de Borgoña
A Pedra Alta

**A Pedra Alta** de Castrelo do Val é unha estela dun guerreiro xunto co seu armamento. Datada cara a 1200 ou 1000 anos antes da era actual, é a representación máis antiga coñecida en Galiza dun carro de guerra.

## Historia 
A pedra foi atopada en 2010 ao traballar un terreo na zona da Pedra Alta en Castrelo do Val. O achádelo foi dado a coñecer por Antonio de la Peña. A pedra estaba a 50&nbsp;cm de profundidade. Chamou a atención ao ser un gran bloque de granito con inscricións. Pesa uns 800&nbsp;kg e mide 1,75 metros de alto e uns 63 a 70&nbsp;cm de ancho cuns 30&nbsp;cm de grosor.

## Véxase tamén 
### Ligazóns externas 
* A Pedra Alta de Castrelo do Val  Museo Arqueolóxico Provincial de Ourense.
Fuad Tual

**Fuad Tual** (en árabe فؤاد طوال), nado o 23 de outubro de 1940 en Madaba (Xordania), é un arcebispo católico latino palestino, patriarca de Xerusalén dende xuño de 2008 até xuño de 2016. Tual foi tamén o Gran Prior da Orde do Santo Sepulcro, e exerceu de Presidente da Asemblea de Ordinarios Católicos da Terra Santa.

## Traxectoria 
Foi ordenado sacerdote o 29 de xuño de 1966, Foi nomeado prelado da prelatura territorial de Tunes polo papa Xoán Paulo II o 30 de maio de 1992. Foi consagrado bispo o 22 de xullo dese ano polo patriarca Mixail Saba. e Tual foi nomeado arcebispo *ad personam*. En 2005, o papa Bieito XVI nomeouno arcebispo coadxutor de Xerusalén. Sucedeu a Mixail Saba como patriarca o 21 de xuño de 2008

O 29 de xuño de 2008, Fuad Tual recibiu o palio das mans de Bieito XVI nunha misa na basílica de San Pedro.

O 19 de febreiro de 2014 o papa Francisco confirmouno como membro da Congregación para as Igrexas Orientais.

## Galería 

Image:BISHOP patriarc twal sep 20th 2009.JPG|O patriarca Twal, no 2009

## Notas
El Domingo

***El Domingo*** foi un semanario editado na Coruña entre 1880 e 1881.

## Historia e características 
Subtitulado *Pasatiempo semanal ilustrado*, apareceu o 14 de novembro de 1880. Fundado e dirixido por José Millán Astray, foron os seus redactores Román Navarro e J. Puga. Entre os colaboradores figuraron Salvador Golpe e Ricardo Caruncho. Cesou a súa publicación co número 48, o 9 de outubro de 1881. Foi substituído por *El Día de Fiesta*.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia da Coruña
### Ligazóns externas
Manuel Rodríguez Barros

**Manuel Rodríguez Barros**, nado en Ponteareas o 13 de agosto de 1926 e finado o 20 de outubro de 1997 en Vigo, foi un ciclista galego. Manuel foi o menor dos catro irmáns Rodríguez (Delio, Pastor e Emilio) que se adicaron ó ciclismo profesional, ademais da súa irmá Aurita que tamén foi ciclista de competición. Estivo en activo dende 1947 até 1960, participando en dúas edicións do Tour de Francia e cinco da Vuelta a España, na que acadou o segundo posto da clasificación xeral en 1950 tralo seu irmán Emilio.

### Resultados nas Grandes Voltas 
### Outros resultados 
* Segundo na Volta a Galicia 1947.
* Segundo na Vuelta a Burgos 1947.
* Gañador da Subida a Arrate 1950.
* Gañador da Subida a Arrate 1951.
* Segundo na Volta a Portugal 1951.
* Terceiro na Volta a Cataluña 1951.
* Terceiro na Volta a Portugal 1952.
* Terceiro na Vuelta a Asturias 1954.
* Segundo no Campionato de España de montaña en ruta 1954.

## Véxase tamén 
### Ligazóns externas 
* Manuel Rodríguez Barros en *El sitio del ciclismo* 
### Outros artigos 
* Galegos no Tour de Francia
Charli XCX

**Charlotte Emma Aitchison**, nada en Stevenage, Hertfordshire, o 2 de agosto de 1992, é unha cantante inglesa máis coñecido como **Charli XCX**. Lanzou dous sinxelos en 2008, "!Franchesckaar!", que é do seu primeiro álbum *14*; e "Emelline"/"Art Bitch". Asinou con This Is Music e IAMSOUND Records no 2010 antes de lanzar tres sinxelos máis, "Stay Away", "Nuclear Seasons" e "You're the One" do seu EP ''You're the One*, que foi lanzado en xuño de 2012. En abril de 2013 estrea o seu álbum cun selo discográfico importante, *True Romance*.

O 18 de agosto de 2014, XCX anunciou o título do seu terceiro traballo, *Sucker*, que foi estreado o 16 de decembro dese ano nos Estados Unidos.

## Discografía 
**14* (2008)
**True Romance* (2013)
**Sucker* (2014)
* *Charli* (2019)
* *How I'm Feeling Now* (2020)
* *Crash* (2022)
* *Brat'' (2024)

## Notas 
## Véxase tamén 
### Ligazóns externas 
*Páxina oficial
El Día de Fiesta

***El Día de Fiesta*** foi un semanario editado na Coruña entre 1881 e 1882.

## Historia e características 
Subtitulado *Pasatiempo semanal ilustrado*, apareceu o 6 de novembro de 1881. Foi continuación de *El Domingo*. Dirixido por Vicente Platel, que tamén era o seu redactor xunto a Román Navarro e J. Puga. Tiña seccións de creación literaria e outras dedicadas á moda e a distintas actividades sociais. Sacou dezasete números, cesando a súa publicación o 26 de febreiro de 1882.

## Véxase tamén 
### Bibliografía 
* 
* 
* 

### Outros artigos 
* Lista de publicacións impresas da provincia da Coruña
### Ligazóns externas
X-Men: Days of Future Past

***X-Men: Days of Future Past*** é un filme de superheroes dirixido por Bryan Singer que se estreou no 2014. Baséase nos personaxes ficticios de X-Men que aparecen en Marvel Comics. É o sétimo filme sobre os X-Men e é unha secuela tanto de *X-Men: The Last Stand* (2006) como de *X-Men: First Class* (2011). A historia, inspirada na trama de 1981 "Days of Future Past" creada por Chris Claremont e John Byrne, céntrase en dous períodos temporais e na viaxe de Lobeto a 1973 para salvar o futuro da humanidade. Neste filme actúan actores como Hugh Jackman, James McAvoy, Michael Fassbender, Jennifer Lawrence, Halle Berry, Anna Paquin, Elliot Page, Nicholas Hoult, Shawn Ashmore, Peter Dinklage, Ian McKellen e Patrick Stewart. Simon Kinberg escribiu o guión a partir dunha historia concibida por el, Matthew Vaughn e Jane Goldman.

Trátase dunha coprodución británico-estadounidense cun orzamento de $200 millóns. A rodaxe comezou en Montreal, Canadá, en abril de 2013 e rematou en agosto do mesmo ano. A estrea fíxose na cidade de Nova York o 20 de maio de 2014, e nos cines o 23 de maio.

*X-Men: Days of Future Past* recibiu boas críticas, converténdose no mellor valorado da serie *X-Men*. Salientan o seu fresco estilo visual e a súa trama. Tamén é o filme con maior recadación da serie, con $736 millóns en todo o mundo. A súa secuela, *X-Men: Apocalypse*, estreouse no 2016, con Singer como director.

## Sinopse 
Os X-Men loitan pola supervivencia dos mutantes nunha guerra que se desenvolve en épocas diferentes. Os personaxes da triloxía cinematográfica orixinal de “X-Men” unen as súas forzas ás que eles mesmos posuían no pasado, cando eran máis novos , para cambiar un importante acontecemento histórico e librar unha épica batalla que podería salvar o futuro.

## Personaxes 
* Hugh Jackman como Lobeto; un mutante con curación acelerada, sentidos agudizados e esqueleto e gadoupas de adamantium.
* James McAvoy e Patrick Stewart como Charles Xavier / Profesor X; o telépata máis poderoso do mundo.
* Michael Fassbender e Ian McKellen como Erik Lehnsherr / Magneto; o mestre do mangetismo e "un dos máis poderosos mutantes da Terra."
* Jennifer Lawrence como Raven Darkhölme / Mystique; unha mutante coa capacidade de cambiar de aparencia. 
* Halle Berry como Ororo Munroe / Storm
* Nicholas Hoult e Kelsey Grammer como Hank McCoy / Beast
* Anna Paquin como Marie / Rogue
* Elliot Page como Kitty Pryde
* Peter Dinklage como Bolivar Trask
* Shawn Ashmore como Bobby Drake / Iceman
* Omar Sy como Bishop
* Daniel Cudmore como Peter Rasputin / Colossus
* Evan Peters como Peter Maximoff / Quicksilver
* Fan Bingbing como Blink
* Adan Canto como Sunspot
* Booboo Stewart como Warpath
* Josh Helman como Maior William Stryker

Famke Janssen e James Marsden retoman os seus papeis como Jean Grey e Cyclops respectivamente nun cameo do filme. Lucas Till aparece no seu papel de Alex Summers / Havok. Evan Jonigkeit interpreta a Toad.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
El Zulú

***El Zulú*** foi un periódico editado en Ferrol en 1882.

## Historia e características 
Apareceu en xullo de 1882. Periódico satírico.

## Véxase tamén 
### Bibliografía 
* 

### Outros artigos 
* Lista de publicacións impresas da provincia da Coruña
La Voz Católica

***La Voz Católica*** foi o nome de dous periódicos:

****La Voz Católica***, periódico editado en Ferrol en 1870.
****La Voz Católica***, periódico editado en Ourense entre 1883 e 1885.
Idi Amin

**Idi Amin Dada**, nado en Koboko (Protectorado de Uganda) en torno a 1925 e finado en Jeddah (Arabia Saudita) o 16 de agosto de 2003, foi un ditador, militar e o terceiro presidente de Uganda entre 1971 e 1979.
La Voz Católica (Ourense)

***La Voz Católica*** foi un periódico editado en Ourense entre 1883 e 1896.

## Historia e características 
Apareceu en febreiro de 1883. Despois dunha pequena paréntese volveu saír en marzo de 1895, dirixido por Antonio Rionegro. Entre os seus colaboradores figurou Cesáreo García Álvarez. Nunha suspensión foi substituída durante algúns números por *La Misma Voz*. Cesou a súa publicación en 1896.

## Notas 
## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Ourense
Comeanda, Visma, A Coruña

miniatura|Situación de Comeanda (vermello) no concello da Coruña. En verde, urbanización Gatón-Comeanda.
**Comeanda** é un lugar da parroquia de Visma no concello da Coruña. Segundo o padrón municipal (INE 2014) ten 81 habitantes (26 homes e 55 mulleres), o que supón unha diminución en cinco habitantes en relación ao ano anterior.

## Lugares e parroquias
### Lugares de Visma
### Parroquias da Coruña
## Notas
## Véxase tamén
Víctor Castro

Co nome de **Víctor Castro** podemos referirnos a:

***Víctor Castro Soto**, xornalista galego (1839-1903).
***Víctor Castro Rodríguez**, farmacéutico e escritor galego (1879-1942)
***Víctor Castro Silva**, mestre e inspector galego (m. 1954).
***Víctor Castro Balbuena**, filólogo español (n. 1977).
Álex Llorca

**Alejandro Llorca Castillo**, máis coñecido como **Alex Llorca**, nado o 26 de xaneiro de 1989 en Esplugues de Llobregat, Barcelona, é un xogador profesional de baloncesto catalán que xoga para o Melilla Sport Capital da Liga LEB Ouro. Cunha alzada de 1,92 metros ocupa a posición de escolta. Foi internacional coa selección española en categorías inferiores.

## Traxectoria 
*  L'Hospitalet (LEB, 2007−2008)
*  Vic (LEB, 2008−2009)
*  Assignia Manresa (ACB, 2009−2011)
*  Tarragona Bàsquet 2017 (LEB, 2011−2012)
*  Lucentum Alicante (LEB, 2012−2013)
*  Força Lleida (LEB, 2013−2014)
*  Breogán (LEB, 2014−2015)
*  Fuenlabrada (2015−2019)
*  Coruña (LEB, 2020)
*  Bàsquet Girona (LEB, 2020−2021)
*  Melilla (LEB, 2021−presente)

## Títulos 
* Bronce no Europeo Sub-20 (Letonia 2008)
* Bronce no Europeo Sub-20 (Grecia 2009)

## Internacional 
*Selección de España sub-20.

## Véxase tamén 
### Ligazóns externas 
* Ficha en acb.com
* Ficha en feb.es
Manuel García Adán

**Manuel García Adán** tamén coñecido como **Lolín**, nado en Monforte de Lemos o 25 de xullo de 1925 e finado o 29 de xullo de 2012, foi un futbolista galego que xogaba na demarcación de defensa.

## Traxectoria 
Despois de xogar no CD Lemos e no Arsenal de Ferrol fichou polo Celta de Vigo en 1948, equipo no que xogou oito tempadas. Despois militou cinco tempadas no San Fernando CD.
Labañou, Visma, A Coruña

miniatura|Situación de Labañou no concello da Coruña.
**Labañou** é un barrio da parroquia de Visma, situado na zona noroeste da Coruña. Limita polo sur con San Roque de Fóra e polo oeste cos Rosales e mais co Monte de San Pedro.

## Urbanismo 
A orixe do lugar está nas vivendas de pescadores que existían na zona. En Labañou construíronse na década de 1960 varios grupos de vivendas, deseñados polo arquitecto Juan González Cebrián:
* O Grupo “María Pita-Labañou”, aprobado en 1959, está formado por bloques con formas quebradas para que xerasen entre eles espazos públicos. 
* O Grupo “Nosa Señora do Perpetuo Socorro”, de 1962, está formado por 27 vivendas de planta baixa.
* O Grupo “Pardo de Santallana”, tamén de 1962, está formado por 114 vivendas.

Algúns destes grupos de vivendas recibiron popularmente os nomes de “China”, “Xapón” e “Corea”.

## Patrimonio 
Na rúa Canteira existe un cruceiro centenario sobre unha plataforma triangular.

## Lugares e parroquias 
### Lugares absorbidos pola zona urbana da Coruña 
### Lugares de Visma 
### Parroquias da Coruña 
## Notas 
## Véxase tamén
San Roque de Fóra, Visma, A Coruña

miniatura|Situación de San Roque de Fóra no concello da Coruña.
**San Roque de Fóra** é un barrio da parroquia de Visma, situado na zona noroeste da Coruña. Historicamente era unha pequena vila mariñeira con casas dun só andar pertencente ó antigo concello de Oza (anexionado ó concello da Coruña en 1912), porén nas últimas décadas o lugar foi absorbido pola cidade e foron construídos grandes bloques de vivendas, desaparecendo dese xeito o seu aspecto orixinal. A derradeira casa de planta baixa do barrio foi demolida o 22 de maio de 2014.

## Galería de imaxes
## Lugares e parroquias
### Lugares absorbidos pola zona urbana da Coruña 
### Lugares de Visma
### Parroquias da Coruña

## Notas
## Véxase tamén 
### Outros artigos
* Praia de San Roque
Henrique de Borgoña (1035-1066)

**Henrique de Borgoña**, chamando *Donzel* ou *le Damoiseau*, nado contra o ano 1035 e finado contra 1066, foi un nobre francés, fillo de Roberto I *o Vello*, duque de Borgoña e de Hélie de Semur, e neto do rei de Francia Roberto II *o Piadoso*.

Segundo certos historiadores, casou en 1056 con Sibila de Barcelona, filla de Berenguer Ramón I, chamado *o Curvado*, conde de Barcelona e Xisela de Lluça. Segundo outras fontes, foi esposo de Sibila, filla do conde Rexinaldo I de Borgoña e de Alicia de Normandía.

Pero en base a unha frase de Orderic Vital, falando das fazañas de Roberto I de Borgoña en varios países, parece máis probábel a primeira hipótese: «nunha expedición en 1058 para defender o Condado de Barcelona contra os musulmáns, casara cun parente do conde Raimundo Borrell, cuxo alcume pasou aos seus descendentes.

## Descendencia 
Tivo os seguintes fillos: 
* **Hugo** (1057 - 1093), duque de Borgoña, co nome de Hugo I.
* **Eudes** (1058 - 1103), duque de Borgoña, co nome de Eudes I.
* **Roberto** (1059 - 1111), bispo de Langres
* **Renaud** (1065 - 1092), abade de Saint-Pierre à Flavigny;
* **Henrique** (1066 - 1112), conde de Portugal, de quen descende a primeira casa real de Portugal.

Morreu antes que o seu pai, polo que o seu fillo Hugo sucedeu ao seu avó.

## Notas
O Monte Mero, Oza, A Coruña

miniatura|Situación do Monte Mero no "barrio-territorio" de Eirís.
**O Monte Mero** é un lugar da parroquia de Oza no concello coruñés da Coruña na comarca da Coruña. Segundo o padrón municipal (INE) en 2014 tiña 19 habitantes (7 homes e 12 mulleres), 43 menos ca no ano anterior.

Non constaba na edición de 2003 do Nomenclátor de Galicia, pero incorporouse na de 2026 por constar nas bases de datos do INE.

## Lugares e parroquias
### Lugares de Oza
### Parroquias da Coruña
## Notas
## Véxase tamén
San Xosé, San Cristovo das Viñas, A Coruña

miniatura|Situación de San Xosé no concello da Coruña.
**San Xosé** é un lugar da parroquia de San Cristovo das Viñas, no concello da Coruña. Segundo o padrón municipal (INE 2014) ten 7 habitantes (5 homes e 2 mulleres), o que non supón ningún cambio en relación ao ano anterior.

Non consta no Nomenclátor de Galicia de 2003.

## Patrimonio 
No lugar de San Xosé atópase o pazo homónimo, dos séculos XVII-XVIII, que posúe unha capela.

## Lugares e parroquias 
### Lugares de San Cristovo das Viñas 
### Parroquias da Coruña 
## Notas 
## Véxase tamén
O Corgo, Oza, A Coruña

**O Corgo** é un lugar da parroquia de Oza no concello coruñés da Coruña na comarca da Coruña. Neste lugar atópase o Parque de Oza e maila antiga casa consistorial do Concello de Oza, en estado ruinoso.

## Galería de imaxes

Ficheiro:Parque de Oza.004 - A Coruña.jpg | Parque de Oza.
Ficheiro:P1110497 Parque A Coruña.JPG | Camiño do Corgo, no Parque de Oza.
Ficheiro:Casa do antigo concello de Oza.jpg | Casa do antigo concello de Oza.
Ficheiro:O Corgo, OZA.jpg|Situación do Corgo no concello da Coruña.

## Lugares e parroquias
### Lugares absorbidos pola zona urbana da Coruña 
### Lugares de Oza
### Parroquias da Coruña
## Notas 
## Véxase tamén
O Lagar, Elviña, A Coruña

miniatura|Situación do Lagar no "barrio-territorio" de Elviña.
**O Lagar** é un lugar da parroquia de Elviña no concello coruñés da Coruña na comarca da Coruña. Atópase ao norte da localidade do Castro de Elviña.

## Lugares e parroquias
### Lugares de Elviña
### Parroquias da Coruña
## Notas 
## Véxase tamén
Casabranca, Oza, A Coruña

miniatura|Situación de Casabranca no concello da Coruña.
**Casabranca** ou **Casablanca** é un lugar da parroquia de Oza no concello coruñés da Coruña na comarca da Coruña. Segundo o padrón municipal (INE 2014) ten 26 habitantes (15 homes e 11 mulleres), o que supón un aumento en tres habitantes en relación ao ano anterior.

Non consta no Nomenclátor de Galicia de 2003.

## Lugares e parroquias
### Lugares de Oza
### Parroquias da Coruña
## Notas
## Véxase tamén
Monte tras da Costa, Oza, A Coruña

**Monte tras da Costa** é un lugar da parroquia de Oza no concello coruñés da Coruña na comarca da Coruña. O lugar ficou deshabitado en 2004 por mor da construción do Parque de Eirís, mais secasí figurou no padrón como unha entidade de poboación ata o ano 2013.

## Lugares e parroquias
### Lugares de Oza
### Parroquias da Coruña
## Notas
## Véxase tamén
Monte de San Pedro, Visma, A Coruña

miniatura|Situación do Monte de San Pedro no concello da Coruña. En verde, o parque.
O **Monte de San Pedro** é un lugar da parroquia de Visma no concello da Coruña. Dende 1933

## Natureza 
No monte de San Pedro existe unha duna fósil de 28&nbsp;000 anos de antigüidade.

Separadas do monte por unha canle de apenas 1&nbsp;km atópanse as illas de San Pedro.

## Parque 
Sobre a antiga área militar inaugurouse en 1999 un parque de 78&nbsp;339 m2. No parque hai un estanque de parrulos, un labirinto vexetal e o Centro de Interpretación da batería. A Cúpula Atlántica é un miradoiro de 360º cuberto, inaugurado en 2010, localizado sobre un antigo depósito de auga.

Pódese acceder ao parque mediante un ascensor panorámico.

Os canóns teñen un calibre de 381&nbsp;mm e unha lonxitude de 17 metros. Eran capaces de disparar proxectís de case unha tonelada de peso cun alcance de 38&nbsp;km. Cada un dos proxectís pesaba 885&nbsp;kg.

As instalacións estaban dotadas de estacións telemétricas, unha mesa calculadora que obtiña os datos de tiro e unha mesa trazadora na que se representan as traxectorias do disparo e do obxectivo.

## Galería de imaxes

Ficheiro:Cañón Vickers 381 mm. 1926.jpg|Canón de artillaría costeira Vickers de 381&nbsp;mm.
Ficheiro:Canón antiaéreo 88 mm alemán 2ª guerra mundial, A Coruña.jpg|Canón de 88 mm alemán para uso antiaéreo.
Ficheiro:Elevador - Esfera de Cristal que sirve como Ascensor al Monte de San Pedro - Galicia (Spain) - 5 April 2009.jpg|Ascensor panorámico do Monte de San Pedro.
Ficheiro:Mirador do Monte de San Pedro, Visma. A Coruña.jpg|Cúpula Atlántica, un miradoiro cuberto de 360º.
Ficheiro:A Coruña desde San Pedro.jpg|Vista da Coruña dende o alto do monte.

## Notas 
## Lugares e parroquias
### Lugares de Visma
### Parroquias da Coruña
## Véxase tamén 
### Ligazóns externas 
* Parque do Monte de San Pedro
* Ficha en Turgalicia
* Imaxe 3D
* Esquema do funcionamento da batería de costa
Giro de Italia 2014

A **edición 2014 do Giro de Italia** foi a número 97. Disputouse entre o 9 de maio e o 1 de xuño de 2014 sobre 3.445 km. A carreira partiu de Belfast (Irlanda do Norte) e rematou en Trieste despois de 21 etapas e 3 xornadas de descanso.

A nómina de participantes estaba liderada por Cadel Evans, Nairo Quintana, Ryder Hesjedal, Joaquim Rodríguez e os principais ciclistas italianos coa escepción do vixente gañador da proba, Vincenzo Nibali. Por terceiro ano seguido ningún ciclista galego participou na carreira.

O gañador final da carreira foi o colombiano Nairo Quintana, que dominou a carreira coa chegada da alta montaña na última semana.

## Etapas 
## Clasificación Xeral 
## Véxase tamén 
### Ligazóns externas 
* Información oficial do Giro de Italia na Gazzetta
Anxa

**Anxa** é un nome propio feminino galego. O nome procede do latín *angelus*, que á súa vez deriva do grego *ἄγγελος* (*ággelos*), que quere dicir "mensaxeiro". En galego tamén ten as variantes **Xela** e **Anxela**, e os hipocorísticos **Xeluca** e **Xelucha**. 317 co nome Anxela, cunha media de idade de 25 anos e 210 co nome Xela, cunha media de idade de 11,6 anos.

## Historia 
A orixe do nome provén da advocación de Nosa Señora dos Anxos. A advocación xurdiu a raíz dun fenómeno atmosférico insólito producido un verán de moita seca que os fieis interpretaron como unha nevarada en pleno mes de agosto.

## Santoral 
4 de xaneiro: Santa Anxa: natural de Foligno, viviu no século XIII.
27 de xaneiro: Santa Anxa de Mericí: franciscana, viviu no século XV.
2 de outubro: Santos Anxos Custodios.
5 de novembro: Santa Ánxela da Cruz, Sevilla.
14 de decembro: Santa Anxa de Urbina e Antezana

## Notas 
## Véxase tamén 
### Outros artigos 
* Anxos
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Hoplestigmataceae

**Hoplestigmataceae** é unha pequena familia de plantas dicotiledóneas que comprende dúas especies nun único xénero, *Hoplestigma*. Na actualidade está asignada á familia das boragináceas. Son nativos do leste da África tropical.

## Descrición
Son árbores con grandes follas, alternas, pecioladas, sinxelas, enteiras, ovadas e coas marxes enteiras. As flores hermafroditas agrúpanse en inflorescencias en cimas terminais. O froito é unha drupa con catro sementes.

## Taxonomía
O xénero foi descrito por Jean Baptiste Louis Pierre e publicado en Bull. Mens. Soc. Linn. Paris 2: 116. 1899. A especie tipo é: *Hoplestigma klaineanum* Pierre.

## Notas
Anxos

**Anxa** é un nome propio feminino galego. O nome procede do latín *angelus*, que á súa vez deriva do grego *ἄγγελος* (*ággelos*), que quere dicir "mensaxeiro".

En xaneiro de 2023 existían 16 mulleres en Galicia co nome Anxos, cunha media de idade de 38,4 anos.

## Historia 
A orixe do nome provén da advocación da Virxe como santa María dos Anxos ou Nosa Señora dos Anxos.

## Anxos noutras linguas 
* Aragonés: Anchels
* Asturiano: Ánxeles
* Castelán: Ángeles
* Catalán: Àngels
* Éuscaro: Gotzone / Aingerua
* Francés: Angèle
* Portugués: Anjos

## Notas 
## Véxase tamén 
### Outros artigos 
* Anxa
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Cosmede

**Cosmede** é un nome propio masculino galego. A súa orixe é o grego *Κοσμάς*, "adornado". Foi un nome moi común en Galicia e de feito, San Cosme é patrón de moitos lugares e parroquias. En galego ten as variantes **Cosme** e **Cosmade**. Non hai persoas rexistradas coas variantes Cosmede ou Cosmade.

## Santoral 
26 de setembro: San Cosmede, médico mártir en Siria (286).

### Variantes noutras linguas 
## Persoas 
* Cosme e Damián, (do grego Κοσμάς e Δαμιανός) médicos e irmáns, mártires e patróns dos nenos, os cirurxiáns, farmacéuticos, médicos e traballadores dos balnearios. Foron torturados, queimados vivos, e como sobreviviron foron decapitados por orde de Diocleciano contra o ano 300 d. C. A súa festa celébrase o 26 de setembro. 
### Galegos 
* Cosme Pombo, O Incio, 1956, político nacionalista galego. 
* Cosme Vázquez, Mondariz, 1904, foi un futbolista galego.
* Cosme López Rodríguez, Óutara (A Pobra do Brollón), 1915, foi un mestre e político galego.

## Notas 
## Véxase tamén 
### Bibliografía 
* 
* 
* 
### Outros artigos 
* Lista de nomes masculinos en galego
* Lista de nomes masculinos galegos máis comúns
* Cosmede e Damián

### Ligazóns externas 
* Guía de nomes galegos. Nomes masculinos Real Academia Galega
San Cosme

O termo **San Cosme** pode referirse a:

***Cosme e Damián**, (do grego Κοσμάς e Δαμιανός) médicos e irmáns, mártires e patróns dos nenos, os cirurxiáns, farmacéuticos, médicos e traballadores dos balnearios. Foron torturados, queimados vivos, e como sobrevivieron foron decapitados por orde de Diocleciano contra o ano 300 d. C. A súa festa celébrase o 26 de setembro.

Como topónimo, pode referirse a:

;En Galiza
***San Cosme de Abeancos**, parroquia do concello de Melide;
****San Cosme**, lugar de dita parroquia;
***San Cosme de Barreiros**, parroquia do concello de Barreiros;
****San Cosme**, lugar de dita parroquia;
***San Cosme de Manán**, parroquia do concello do Corgo;
****Manán de San Cosme**, lugar de dita parroquia;
***San Cosme de Montederramo**, parroquia do concello de Montederramo;
***San Cosme de Outeiro**, parroquia do concello de Outes;
***San Cosme de Piñeiro**, parroquia do concello lugués da Pastoriza;
****San Cosme**, lugar de dita parroquia;
***San Cosmede de Cusanca**, parroquia do concello do Irixo;
***San Cosme**, lugar da parroquia de Baíña, no concello de Baiona;
***San Cosme**, lugar da parroquia de Nogueirosa, no concello de Pontedeume;
***San Cosme**, lugar da parroquia de Santa Cruz do Valadouro, no concello do Valadouro;
***San Cosme de Barreiros**, lugar da parroquia de Barreiros, no concello de Castroverde;
***San Cosmede**, lugar da parroquia de Pombeiro, no concello de Pantón;
***San Cosmede**, lugar da parroquia da Encomenda, no concello da Pobra de Trives;
***San Cosmede**, lugar da parroquia de Vilar, no concello de Sarria.

;Fóra de Galiza

;Na Arxentina
***San Cosme**, localidade da Arxentina;
***Departamento San Cosme**, división administrativa na provincia de Corrientes.

;En Paraguai
***San Cosme y Damián**, localidade de Paraguai.

## Véxase tamén
### Outros artigos
***Cosme**, nome de pía masculino.
Valdegeña

**Valdegeña** é un concello de España na provincia de Soria, na comunidade autónoma de Castela e León, de área 13,30&nbsp;km² cunha poboación de 54 habitantes (2006) e densidade de 4,04 hab/km².

## Historia
Á caída do Antigo Réxime a localidade fai un municipio constitucional na rexión de Castela a Vella, partido de Ágreda que no censo de 1842 tiña 43 fogares e 170 veciños.

## Demografía
En 2023 a poboación ascendía a 37 habitantes.

## Notas
Damián

[miniatura|[Pedro Damián|San Pedro Damián.]]
**Damián** é un nome propio masculino galego. Esta forma escrita tamén é común co castelán, co aragonés, co checo e co eslovaco. A súa orixe é o grego *Δαμιανός* (tronzador), de *δαμάζω* (tronzar). Ten, polo tanto, a mesma orixe etimolóxica ca Dámaso.

En xaneiro de 2023 existían 1.322 varóns en Galicia co nome Damián, cunha media de idade de 29,7 anos.

## Santoral 
* 15 de abril: san Damián de Molokai (1840-1889), apóstolo dos leprosos
* 26 de setembro: san Damián, médico mártir en Siria (286)

## Variantes 
## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
* Cosmede e Damián
### Bibliografía 
* 
* 
* 
### Ligazóns externas 
* Guía de nomes galegos. Nomes masculinos Real Academia Galega
Bad (álbum)

***Bad*** é o sétimo álbum de estudio do artista estadounidense Michael Jackson. O álbum foi estreado o 31 de agosto de 1987 por Epic Records, case cinco anos despois do anterior álbum de Jackson, *Thriller*, que se converteu no álbum máis vendido do mundo. *Bad* vendeu aproximadamente 30 millóns de copias en todo o mundo, con 9 discos de Platino nos Estados Unidos, e sendo un dos 30 álbums mellor vendidos de tódolos tempos. O álbum produciu cinco sinxelos números 1 no *Billboard* Hot 100, e foi o primeiro de dous álbums en conseguilo, sendo o outro *Teenage Dream* de Katy Perry. Ó igual que o material anterior de Jackson, a música é de estilo R&B, pop e rock.

## Listaxe de cancións 
## Notas
A Fontaíña, Elviña, A Coruña

[miniatura|Situación de [Palavea, Elviña, A Coruña|Palavea no concello da Coruña. En amarelo, A Fontaíña.]]
**A Fontaíña** ou **Fontaíña** en 2021 tiña 56 habitantes, dos cales 24 eran homes e 32 eran mulleres.

Non aparece no Nomenclátor de Galicia de 2003.

A construción de novos chalés fixo desaparecer o núcleo tradicional.

## Lugares e parroquias
### Lugares de Elviña
### Parroquias da Coruña
## Notas
## Véxase tamén
Quincy Jones

**Quincy Delight Jones, Jr.**, nado en Chicago (Illinois) o 14 de marzo de 1933 e finado nos Ánxeles (California) o 3 de novembro de 2024, foi un músico, produtor musical, director, compositor e produtor de televisión estadounidense.

## Traxectoria
Jones foi o produtor, xunto con Michael Jackson, dos álbums do artista *Off the Wall* (1979), *Thriller* (1982) e *Bad* (1987), así como o produtor e director da canción humanitaria "We Are the World".
A súa carreira abrangue seis décadas na industria do entretemento e 79 nomeamentos ós Premios Grammy, 27 Grammys e un Grammy Legend en 1991.

## Notas 
## Véxase tamén 
### Ligazóns externas 
*Páxina web oficial
Pedro Fernández, Elviña, A Coruña

miniatura|Situación de Pedro Fernández no concello da Coruña.
**Pedro Fernández** en 2021 tiña 204 habitantes, dos cales 95 eran homes e 109 eran mulleres.

Non aparece no Nomenclátor de Galicia de 2003. É un núcleo posterior a 1950 formado por vivendas unifamiliares.

## Lugares e parroquias
### Lugares de Elviña
### Parroquias da Coruña
## Notas
## Véxase tamén
A Ponte da Pasaxe, Elviña, A Coruña

miniatura|Situación da Ponte da Pasaxe no concello da Coruña.
**A Ponte da Pasaxe** (ás veces referida como **A Pasaxe-O Burgo** en 2021 tiña 131 habitantes, dos cales 59 eran homes e 72 eran mulleres.

Non constaba na edición de 2003 do Nomenclátor de Galicia, pero incorporouse na de 2026 por constar nas bases de datos do INE.

## Lugares e parroquias
### Lugares de Elviña
### Parroquias da Coruña
## Notas
## Véxase tamén
Dangerous (álbum)

***Dangerous*** é o oitavo álbum de estudio do artista estadounidense Michael Jackson. Foi lanzado o 26 de novembro de 1991 polo selo discográfico Epic Records. Dangerous foi o primeiro álbum co seu novo contrato con Sony Music, así como o primeiro álbum de Jackson dende *Forever, Michael*, que non foi producido polo seu colaborador Quincy Jones, que accedeu á separación despois da gravación de *Bad*. *Dangerous* vendeu 30 millóns de copias en todo o mundo (das cales 20 millóns foron copias certificadas), 7 millóns só nos Estados Unidos, e é citado como un dos álbums mellor vendidos de tódolos tempos. O álbum produciu catro sinxelos do Top Dez da Billboard Hot 100 e un número 1.

## Listaxe de cancións 
## Notas
Eduardo Villot Canal

**Eduardo Villot Canal**, nado en Ourense cara a 1908 e finado no Alto do Forriolo o 18 de agosto de 1936, foi un mestre e político galego.
[miniatura|300px|[Lois Antón|Lois Antón Pérez depositando flores no monumento aos represariados no Alto do Forriolo.]]

## Traxectoria 
Fillo de Modesto Villot Varela. Mestre en Ourense, foi profesor do Colexio Sueiro. Afiliado ao Partido Comunista e dirixente das Xuventudes Comunistas, foi colaborador de *El Soviet* e *Espartaco*. Foi elixido vogal da Juventud Republicana de Ourense, presidida por Alfonso Pazos, que se constituíu en febreiro de 1931. Foi xulgado pola colocación dun pasquín subversivo no que atacaba ao réxime en novembro de 1932. Tomou parte no mitin comunista celebrado no Teatro Losada de Ourense en decembro de 1932 con Benigno Álvarez, Jesús Carrete e José Silva. Detido con Manuel Gómez del Valle, acusados de rebelión; xulgados na Audiencia de Ourense, foron foron absoltos en marzo de 1933. Foi secretario de axitación e propaganda do Comité Local de lucha contra la  Guerra en abril de 1933. Participou no mitin celebrado polo Comité de cursillistas na Casa do Pobo o 31 de maio de 1936.

Co golpe de Estado do 18 de xullo de 1936 foi detido e ingresou na prisión de Ourense o 26 de xullo. Foi destituído como mestre a principios de agosto. Foi asasinado no Alto do Forriolo, na estrada entre Celanova e Xinzo de Limia, o 18 de agosto de 1936.

## Notas
Exarcado patriarcal católico maronita de Xerusalén e Palestina

O **exarcado patriarcal de Xerusalén e Palestina** é unha sé da Igrexa Católica Maronita inmediatamente suxeita ao patriarcado maronita de Antioquía. En 2010 tiña 504 bautizados. O seu exarca actual é Musa al-Hax, O.A.M.

## Territorio
O exarcado estende a súa xurisdición sobre os fieis católicos maronitas residentes en Xerusalén e nos territorios da Autoridade Nacional Palestina. Está estruturado en 3 parroquias.

## Historia
O 5 de maio de 1895, dous anos despois do Congreso Internacional Eucarístico celebrado en Xerusalén, foi inaugurado en Terra Santa unha vigairía patriarcal para atender aos maronitas que alí vivían, até entón directamente dependentes da arquidiocese de Tiro.

O exarcado patriarcal foi restaurado o 5 de outubro de 1996.

## Episcopoloxio
* Aurustin Harfux *(Augustin Harfouche)* (1975 - 1996)
* Musa al-Hax (16 de xuño de 2012 - actualidade)

## Notas 
## Véxase tamén 
### Ligazóns externas 
*Páxina web oficial
*Perfíl en Catholic-Hierarchy.org 
*Perfíl en GCatholic.org
El Soviet

***El Soviet*** foi un semanario editado en Ourense en 1931.

## Historia e características 
Semanario de tendencia comunista, apareceu en 1931. Imprimiuse primeiro en Lalín e despois na imprenta Stéreos do Carballiño propiedade de Benito Godás Retorta. Dirixido por Luís Soto, entre os seus colaboradores figuraron Manuel Gómez del Valle, Antonio Fernández Carnicero, Eduardo Villot Canal e Juan Nóvoa. O número correspondente ao 13 de setembro foi denunciado e secuestrado por un artigo considerado inxurioso para a Garda Civil. Tamén foi denunciado o número correspondente ao 27 de setembro polos artigos "Rebeldías" e "República de Trabajadores", rexistraron a imprenta e recolleron os exemplares. Volveu ser denunciado en novembro por publicar artigos considerados delictivos, e a Garda Civil practicou un rexistro na imprenta do Carballiño onde se imprimía. Gómez del Valle e Eduardo Villot foron procesados por varios artigos. Apareceron 23 números, cesando a súa publicación nese mesmo ano de 1931.
## Notas 
## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Ourense
Joko Widodo

**Joko Widodo**, nado en Surakarta (Xava) o 21 de xuño de 1961, é un político de Indonesia, presidente do seu país dende o 20 de xuño de 2014. É o segundo presidente de Indonesia elixido por voto directo.
Neonazismo

O **neonazismo** é un movemento social e político xurdido despois da segunda guerra mundial que busca a recuperación do nazismo. O termo *neonazismo* pode referirse tamén á ideoloxía deses movementos.

O neonazismo toma elementos da doutrina nazi, incluíndo o nacionalismo militar, o racismo, a xenofobia, a homofobia, o antisemitismo e o comezo do "Cuarto Reich". A negación do Holocausto é un elemento frecuente, así como a incorporación dos símbolos nazis e a admiración a Adolf Hitler.

O neonazismo é un fenómeno global, con representacións organizadas en moitos países e con redes internacionais. Algúns países de Europa e de  América Latina teñen leis que prohiben a expresión en termos pro-nazis, racistas pro-Nazi, antisemitas ou homófobos. Moitos símbolos relacionados co nazismo están prohibidos en países europeos nun esforzo de diminuír o neonazismo.[miniatura|Marcha neonazi de [Leipzig, Alemaña. 17 de outubro de 2009.|centro]]
## Notas 
## Véxase tamén 
### Ligazóns externas 
*Historia do fascismo moderno
Negación do Holocausto

A **negación do Holocausto** é un pensamento detrás da teoría que nega o xenocidio dos xudeus no Holocausto durante a segunda guerra mundial. A negación do Holocausto baséase nas seguintes afirmacións: que o goberno da Alemaña nazi non tiña ningunha política de Solución final ou a intención de exterminar os xudeus; que as autoridades nazis non usaron campos de exterminio ou cámaras de gas para o asasinato en masa dos xudeus; e que o verdadeiro número de xudeus asasinados é significativamente menor que a historicamente aceptada cifra de 5 a 6 millóns.

Os negacionistas do Holocausto non aceptan o termo "negacionismo" como unha descrición axeitada das súas actividades, e empregan o termo "revisionismo" no seu canto. Os estudosos empregan o termo "negacionismo" para diferenciar a negación do Holocausto dos lexítimos revisionistas históricos, que empregan metodoloxías fundamentadas. As metodoloxías dos negacionistas do Holocausto son contrarias á realidade, e están baseadas nunha conclusión predeterminada que nega a inmensa cantidade de probas históricas que o evidencian.

## Notas
A Silva, San Cristovo das Viñas, A Coruña

miniatura|Situación da Silva no concello da Coruña.
**A Silva** é un lugar da parroquia de San Cristovo das Viñas, no concello da Coruña. Segundo o padrón municipal (INE 2013) ten 205 habitantes (97 homes e 108 mulleres), o que supón un aumento en oito habitantes en relación ao ano anterior.

Está formado polos núcleos da Silva de Arriba e A Silva de Abaixo e conta cun centro cívico municipal. Non consta no Nomenclátor de Galicia de 2003.

O club de fútbol Silva SD pertence a esta localidade.

## Lugares e parroquias 
### Lugares de San Cristovo das Viñas 
### Parroquias da Coruña 
## Notas 
## Véxase tamén